Атказанган ветеран

	7 октябрьдә Идел буе федераль округы башкаласының Кремлендә регион башлыгы Валерий Шанцев 23 нижгарлыга тантаналы рәвештә “Түбән Новгород өлкәсенең атказанган ветераны” дигән хөрмәт билгеләре тапшырды. Бу исем белән лаеклы ялга чыкканнан соң да төрле юнәлештә алып барган хезмәт эшчәнлекләрендә югары нәтиҗәләргә һәм шәхси казанышларга ирешкән ветераннар бүләкләнә. 	 Алар җәмәгатьчелек эшчәнлекләре белән ветераннар хәрәкәтен җәелдерүгә, иҗтимагый тормышны җанландыруга, гомумән, өлкәнең социаль көнкүрешен үстерүгә зур өлеш кертәләр. 2005 елдан алып бүгенгәчә бу мактаулы исемгә 730 ветеран лаек булды. 
	Олег ХӨСӘИНОВ	
Туган як

	№ --- | 14.10.2016	


